Diari Oficial de la Generalitat Valenciana


Sumari del DOGV 552, del 24-03-1987 (1987/808419)

ORDRE de 20 de gener de 1987, de la Conselleria de Cultura, Educació i Ciència, per la qual es convoquen ajudes per a programes en el camp de la música, el teatre i la cinematografia, promogudes pels Ajuntaments dels municipis de la Comunitat Valenciana que s'hagen de desenvolupar durant l'any 1987.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/01/20/(5)/dof/vci/html**

### Dades del document

Número de DOGV
:   552

Data del DOGV
:   24-03-1987

Secció del DOGV
:   DISPOSICIONS GENERALS

Número del document
:   1987/808419


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 20 de gener de 1987, de la Conselleria de Cultura, Educació i Ciència, per la qual es convoquen ajudes per a programes culturals en el camp de la música, el teatre i la cinematografia, promogudes pels ajuntaments dels municipis de la Comunitat Valenciana que s'hagen de desenvolupar durant l'any 1987.  
A fi de potenciar i donar suport a la realització de programes culturals que continguen i desenvolupen activitats musicals, teatrals o cinematogràfiques i que siguen promoguts pels Ajuntaments de la Comunitat Valenciana, d'acord amb els criteris 2 i 31.4 de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:  
Article primer  
Es convoca la concessió d'ajudes als programes culturals que continguen i desenvolupen activitats musicals, teatrals o cinematogràfiques, que siguen promogudes pels Ajuntaments del municipis de la Comunitat Valenciana que s'hauran de desenvolupar durant l'any 1987 i s'aproven les bases de la convocatòria que s'inclouen com a annex a aquesta Ordre.   
Article segon  
L'import de les presents ajudes es farà efectiu amb càrrec a l'aplicació 33.39.152.9.641 del pressupost per a 1987 de la Generalitat Valenciana.   
DISPOSICIONS FINALS  
Primera  
El Director General de Cultura queda autoritzat per dictar les resolucions que requeresca l'aplicació i desplegament del que disposa aquesta Ordre.   
Segona  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 20 de gener de 1987.   
El Conseller de Cultura, Educació i Ciència,   
CEBRIA CISCAR I CASABAN   
ANNEX  
BASES PER A LA CONCESSIO D'AJUDES PER A PROGRAMES CULTURALS EN EL CAMP DE LA MUSICA, EL TEATRE I LA CINEMATOGRAFIA, PROMOGUTS PELS AJUNTAMENTS DELS MUNICIPIS DE LA COMUNITAT VALENCIANA DURANT L'IPE 2614.   
1. Modalitats d'ajuda.   
Es concediran fins a quaranta ajudes de 250.000 ptes. cadascuna als Ajuntaments que presenten programes culturals a realitzar durant l'any 1987, i que continguen i desenvolupen activitats musicals, teatrals o cinematogràfiques.   
No serà concedida més d'una ajuda d'aquesta modalitat a cada Ajuntament.   
2. Requisits per a la concessió d'ajudes.   
Podran optar a aquestes ajudes els Ajuntaments de tots els municipis radicats en la Comunitat Valenciana que desenvolupen un programa d'activitats culturals que contindrà ara distribuïts tot al llarg de l'any, ara agrupats en un període curí de temps, un mínim d'activitats musicals, teatrals i/o cinematogràfiques, el cost econòmic de les quals degudament documentat supere les 500.000 ptes.   
3. Supòsits exclosos.   
S'exclouran d'aquestes ajudes els programes que es confeccionaran exclusivament amb cicles, campanyes o espectacles directament produïts o promoguts per la Generalitat Valenciana.   
4. Sol·licituds.   
a) El termini de presentació de sol·licituds començarà a partir de l'endemà de la publicació en el DOGV, i s'estendrà fins el 1r d'abril següent.   
b) Les sol·licituds s'hauran de formalitzar segons el model que es proporcionarà en els Serveis Territorials d'Educació i Cultura i s'hauran d'adjuntar d'un programa d'activitats degudament documentat, pressupost previst per a aquestes, així com una memòria, si s'escau, de les activitats realitzades per l'Ajuntament peticionari en el mateix camp- música, teatre i cinematografia- durant l'any anterior. També hauran de constar les subvencions que s'hagen sol·licitat amb la mateixa finalitat a altres institucions i organismes.   
c) Tota la documentació requerida serà presentada en els Serveis Territorials d'Educació i Cultura junt a la sol·licitud, o bé s'enviarà per qualsevol dels procediments establerts en el article 66 de la Llei de Procediment Administratiu.   
d) Si la sol·licitud no inclou totes les dades exigides o hi falta documentació acreditativa, s'instarà a l'Ajuntament interessat perquè, en el termini de deu dies, repare aquests defectes, tot advertint-lo que, en cas contrari, la sol·licitud serà arxivada.   
e) Els Serveis Territorials d'Educació i Cultura enviaran les sol·licituds d'ajuda amb el corresponent informe, a la Direcció General de Cultura, la qual, després d'instruir l'expedient, elevarà les propostes degudament informades al Conseller de Cultura, Educació i Ciència.   
5. Resolució de les sol·licituds.   
Sobre les propostes elevades per la Direcció General de Cultura, el Conseller de Cultura, Educació i Ciència resoldrà la concessió o denegació de les ajudes sol·licitades.   
L'import de les ajudes es farà efectiu prèvia justificació documental de l'ejecució del programa subvencionat.   
6. Obligacions dels beneficiaris.   
Els Ajuntaments beneficiaris d'aquest pla d'ajudes estaran obligats a:   
a) Trametre als Serveis Territorials d'Educació i Cultura, abans del 1r de desembre de 1987, els documents següents:   
1. Certificat de realització de les distintes activitats incloses en el programa.   
2. Fotocòpies compulsades dels contractes dels distints espectacles programats.   
3. Fotocòpies compulsades dels rebuts de pagament dels artistes o espectacles programats, i altres despeses que s'haguessen produït al llarg de l'activitat, o amb anterioritat o conseqüència d'aquesta (publicitat, material tècnic, etc.).   
4. Informe valoratiu sobre el conjunt del programa (qualitat dels espectacles, assistència i resposta del públic, incidències destacades, etc.).   
5. Si s'haguessen produït modificacions substancials en el programa subvencionat en el moment de l'execució pràctica, informe sobre les causes que hagen provocat els canvis, i nova valoració econòmica d'aquesta, tenint present que en cap cas el muntant final del programa serà inferior al que es determina al punt 2 d'aquesta Ordre.   
h) 'Facilitar qualsevol informació complementària que els serveis corresponents de la Conselleria de Cultura, Educació i Ciència sol·liciten sobre el desenvolupament del programa subvencionat.   
c) Fer constar, en tota la publicitat i material gràfic que es gènere amb motiu de l'execució del programa, el patrocini de la Conselleria de Cultura, Educació i Ciència de la Generalitat Valenciana


Còpia Permalink ELI